(6:05 / 39.44Mb / просмотров видео: 1352)
Sputnik/Владимир Нестерович, Сергей Пушкин
15:56 06.03.2017 (абноўлена 15:47 06.03.2017)
Выступіўшы ў цэнтры "Фрыстайл" і паглядзеўшы на галавакружныя скачкі лыжных акрабатаў і скакуноў у ваду, спявак Аляксандр Саладуха паабяцаў, што ў наступны раз абавязкова скокне з вышкі. У гэты раз спынілі толькі новыя туфлі і касцюм з іголачкі.
У цэнтры алімпійскай падрыхтоўкі "Фрыстайл" прайшло спартыўна-музычнае шоу "Вясенняя феерыя", прысвечанае Дню жанчын. Гледачы сталі сведкамі незвычайнага відовішча, у якім арганічна злучыліся выступы прафесійных спартсменаў і артыстаў беларускай эстрады.
Сваім майстэрствам бліснулі айчынныя "русалкі" — дзяўчаты з нацыянальнай каманды па сінхронным плаванні пад кіраўніцтвам галоўнага трэнера Наталлі Сахарук.
Публіка з заміраннем сэрца сачыла за выступам узыходзячых зорак лыжнай акрабатыкі — выхаванцаў двухразовага прызёра Алімпійскіх гульняў, а цяпер старшага трэнера нацыянальнай каманды па фрыстайле Дзмітрыя Дашчынскага.
Асабліва яркія, эмацыйныя і вясёлыя фарбы праграме дадалі скакуны ў ваду пад кіраўніцтвам трэнера Андрэя Мамантава.
Упрыгожваннем шоу стала выступленне непараўнальнага Аляксандра Саладухі з яго "Чужой мілай". У праграму таксама ўвайшлі музычныя нумары фіналісткі нацыянальнага адбору "Еўрабачанне-2017" Анжалікі Пушновай, фіналіста расійскага праекта "Голас. Дзеці" Яраслава Саколікава, заслужанага дзеяча мастацтваў Беларусі Алега Елісеенкава, віртуоза-скрыпача Сяргея Бяльцова, лаўрэата міжнародных фестываляў і конкурсаў ансамбля "Tutti".
спорт, Аляксандр Саладуха, Мінск